Yinto eyimpembelelo enkulu kwi Editor ukuva kwindawo ngendawo, kwaba Mnyama nakwaba Mhlope, ukuba imizamo yayo, ukwenza eli pepa lifundeke, ayiwi pantsi, kodwa iyabonwa, iyaqondwa, yoda ihlaulwe ngokuti eli pepa libenabamkeli abaninzi, zelipume futi kunoku lenjenjalo ngoku. Enye incwadi evela kude yenjenje ukuwavuma amalinga etu:— Editor:—Nkosi yam ndicela elo pepa lako lendaba *Isigidimi Sama- Xosa.* Ndike ndafunda indaba ezimnandi kunene kwelinye lamapepa aleya nyanga ka February, ezondaba zabanga ukuba ndibe nomnqweno wokutumela ndilicele elo pepa lako. Nantso nemali yalo, isheleni ezine 4s. Ndim S. M. Kimberley.

E Parlamente, ngo March 30, u Rev. George Brown omele esisiqingata sase Dikeni, ubike ukuba bacinezelene abantu ngobu ninzi ezilalini kwezi ziqingata zase mpumalanga. Ute abantu abamnyama bazakungenelwa yindlala ngenxa yokusweleka komhlaba. Utsho wabiza ingxelo ngemihlaba enikwe abamnya­ma, nobukulu bayo, kwi Lokeshoni ezikulo mandla wase Dikeni. U Mpatiswa Mihlaba, u Hon. J. X. Merriman, ute uyavumelana no Mr. Brown, ubukulu bentsizi ezinjengezo bande kakulu ngexesha lika Mr. Sprigg, ompato yabanga ukuba abantu banqene nokuya kusebenza. U Mr. Saul Solomon ute uyavuya ukubona ukuba i Rulumente iyaqala ukuyibona intlonze yento ngezikalo zaba mnyama ngakwicala lomhlaba. Kokwetu ukucinga u Mr. Brown use ngumhlobo wendwaduba ezi siti oko acukumise lendawo.

Ekuqaleni kwe Parlamente, bekuke kwako, pakati kwabatanda lamadoda alaulayo eke aquba, uloyiko lokuba singati isininzi samalungu e Parlamente singavisisani nawo, abukuqwe zekubuye kungene “umzalwana” u Mr. Sprigg. Olu loyiko belubangwe zinteto ezininzi ezibonakala emapepeni endaba, ngoko nakalisa, njengoko bekutshiwo, kwe Rulume­nte ka Mr. Scanlen imieimbi e Lusutu. U Mr. Scanlen kunye no Mr. Sauer seloko bebonisa nge nteto zabo ukuba imicimbi yase Lusutu ibingena kupatwa ngalumbi uhlobo kolubebeyi pete ngalo, ngapandle kokuzonakalisa izinto kanye. Isininzi e Parlamente, njengoko besiseloko sitemba tina, sikolwe zingxelo zabo. Akuko loyiko ke lokuba amalungu e Rulumente ka Mr, Scanlen angati inike indawo ko Messrs Sprigg, Upington, no Ayliff. Akuko ntandabuzo oludaba lowuvuyis’ umzi wako wetu.

Kusa hlalele ukuhla into enkulu kwilizwe le Ramente Kunokwenzeka ukuba lento ingazi cukumise ezintsundu apa e South Africa, kodwa pesheya, yehlile into leyo, koka kubeko isipango sengxoxo. Kuvakala ukuba u Popo, inkulu ye Rame­nte yase Roma, ifuna isukile e Italy, yafudukela kwelinye ilizwe. U Popo ongu Leo, kute ngoku kuya ziqondwa izinto, noku ngena kobu Kristu e Roma, bushunyayelwa ngaba fundisi bama bandla bandla anje ngama Wesile, namanye, bamshiya abe Ramente yake, kwati, kwabanga mshiyanga, kwako ukunga mhloneli, njengo kuba o Popo bakudala bebe hlonelwe. Indawo ekutetwa ngokuba ngati uza kusinga kuyo kuse Que­bec, e America, ngati izipata mandla zelo zinemvume ukuba makaye. Pesheya, ukusuka kobungcwalisa bake u Leo, kwisihlalo ekutiwa, libandla lase Roma, sasifudula sihlalwa ngu Mpostile u Petros, yinto enkulu enangoku iseyinto yentsebezo. Nati sivahleba.

Kuya kubonakala ngakumbi ngakumbi ukuba amalungelo etu entweni zolaulo siwanyabele; abamhlope bona, ngapandle kokubalula ama Ngesi kuma Bulu, basoloko belindele ukuba siwasebenzise lamalungelo. Oku kwe njenje singxamele ukuwalatisa umzi wako wetu kwinteto, e Parlamente, ka Honourable J. H. Hofmeyr, oli Bulu ngokuzalwa. U Mr. Hofmeyr ubeteta ngo March 30, ngendawo yokuba inteto yesi Bulu isetyenziswe e Parlamente. Xa axoxayo upa’ule indawo yokuba abanye bati mayingatetwa kuba koti kwakungena abamnyama nabo bafune eyabo—yesi Xosa—itetiwe. Ukupendula ute u Mr. Hofmeyr, “ukuba abamnyama bate bangenisa isiqingata, seziqingata ezibini ezitatu zama doda e Parlame­nte, yena angebi naloyiko ukuti inteto yesi Xosa mayitetwe e Parlamente.'’ Au, kazi koba ninina, ekoti lamatuba avulekele tina siwasebenzise! Liyeza ixesha lokuvalwa kwawo, nekoti siwafuna singawafumani.

Umbaleli o Pesheya kwe Nciba ukanyisa u “Pawana,” esalwenza nge hambiselo pambili ye Pesheya kwe Nciba ngolu hlobo:—

Bekuko intlanganiso e Butterworth yokuteta ngemali le irolwa nga Mamfengu elilizwe indoda irola 2s 6d, ibe yimali yokufeza imieimbi yelilizwe. Lentlanganiso ibiko namhlanje kwafumaneka eseliko imali £165. Abe u Rulumente etembise ngeliti naye worola iponti ngeponti. Kwatetwa ngendlela ezimbiui emakuqalwe kusetyenziwe lemali, yaba yeyase Mgagasi, ne beta pezu ko Mgomanzi. Kwatiwa inkosi yomsebenzi yozuza 5s, nompati bantu azuze 2s, abasebenzi bazuze 1s 6d ngemini mhla uqalayo umsebenzi lowo. Kwatetwa ngezinto ezimbini ezo kutwe zongena kwenkulu intlanganiso, nenkulu yemantyi iko. Ku­ba le ibino T. R. Merriman Esq. R.M. ezonto zimbini ngumntu wokwenza i Boma lemiti yezityalo, nembewuyemiti. Nokukangela inda­wo yegqira eli lipakati kwetu, ukuba lingaxaswa ngalupina uhlobo nga Mamfengu ezinye indawo. Andinandawo yokuzifaka zinjalo apa izi­nto.

Umteto awabesiti u Mr. Upington mawenziwe yi Parlamente wokulahlwa ko Sutu waliwe lelo bunga, ngapandle kwe nteto eninzi. Kwingxoxo engawo eyabako ngo April 12, nango 14, kwateta u Mr. Upington ngokwake, wapendulwa, ngakwi cala le Government ngu Mr. Merriman, owalandelwa ngo Mr. Philip Watermeyr, Mr. John Frost, Mr. Joseph Walker, no Dr. Everitt. Abati lomteto mawunga mkelwa, babe bevumelana no Mr. Scanlen ngokwe njenjalo, ngama 34—ngaba: Aling, Auret, Bradfield, Dempers, De Smidt, J. I. De Villiers, Dowling, Everit, Fleming, Hofmeyr, Human, Irvine, Joubert, Laing, Leonard, Lewis, M. Louw, Luttig, Mackay, Manuel, Merriman, Molteno. Orpen, Proctor, Rensburg, Rhodes, Sichel, Scanlen, Sauer, Solomon, Van der Spuy, Walker, Fuller, Vintcent.

Ababewu vuma umteto lowo, 23: Ayliff W., Ayliff J., Atherstone, Blaine, Barry, Brown, De Wet, Frost, Goold, Holland, Hockley, Mathews. Myburg, Pearson, Reid, Sprigg, Te Water, Timm, Upington, Van Zyl, Wood, Watermeyr, Robertson.

Fanukuba zinyanga zintatu ezidluleyo sasibike izenzo zamahlazo, ezenziwa ngamadodana amabini afundileyo. Sati xa sivala inteto yetu ngenye yawo, singavuya ukuva ukuba, ulure lokuba u *Dyiba S. Siwundla,* wenze isono esimdaka sokudlwengula, lububuxoki. Kube buhlungu kuti ukuva ukuba, olu lure yinyaniso. Siqonde, ukuba yinyaniso kwi Queen’s Town *Representative,* eyashicilelwa ngo April 6, eti: “ Ityala lika Simpson Siwundla lelidlule, ngokuba mnyama, onke awabe pambi kwe Jaji, baza nobu ngqina bacedululwa ngonyamezelo ngu Sir J. D. Barry, ekute nakuba ubuciko obukulu, baboniswayo ngumteteleli mbanjwa, owaye funa ukubonisa ukuba u Dyiba waye kwenye indawo ngexesha yenzeka into leyo [to *prove an alibi],* noko umsonto wenyaniso walandelwa kakuhle ukuba ulahlwe. Ukuba umntu,” litsho eli pepa, “ofundisiweyo noyi Titshala, enze okumdaka njengoku akwenzileyo, ubefanelwe sisohlwayo esigqite esomntu onga fundanga; simangalisiwe tina ukuba abe akamiselwanga ukukatswa. kodwa, kodwa wagwetyelwa ixeshana elincinane leminyaka emihlanu.” Ingxelo esiyi fumana kwipepa lase Bayi, £ *E. P. Herald,* yeyokuba udlwengule intwanazana eminyaka ilishumi lina mnye (11), ematyaleni ube melwe ngu Mr. W. M. Hopley.

I *Blue Boole for Native Affairs,* yincwadi emana ukushicilelwa iminyaka yonke, nge Micimbi yabamnyama, ze inikelwekuma lungu e Parlamente. Eyalo nyaka sibe nemihlali yokuyi funda. Ibe nokusikanyisela okukulu ngemicimbi ya Peshe­ya kwe Nciba. Pakati kwalo micimbi kuko isikula esi sand'd’ kumiswa e Mtata esinxulumene nebandla lase Tshatshi. Kwingxelo yaso sifumana, isikolo sisezandleni zika Rev. W. M. Cameron M.A., Oxford, oyi Titshala enkulu; eyesibini i Titsha­la ngu Mr. Alfred J. Tyler; eyesitatu ngu Rev. F. J. Adkins; eyesine ngu Mr. Edmund Nonganza. Inani labebe se simnareni ekupeleni konyaka beliyi 26, kudibene nabahlala ngapa­ndle, abezela imfundo yodwa 62. Iyure zesikula zisuka ku 9 zise ku *half past.* Into ezifundiswayo, ngapandle kwezinto ezifundiswa kwizikolo zangapandle kufundiswa, i *English History,* ne *Elementary Phisiology.* Eyona nto ibekwe ngapambili kwesisikolo kukulungiselela udodana ukuba lube ngaba bali ezi ofisini, noku Titsha, nokuhambisa umsebenzi wobufundisi. Abafundela ubufundisi bafunda incwadi ye Genesisi, incwadi ka Marko, u Norris pezu kwencwadi yom Mbedesho. Umbuzo ka Holmes, nezinye izinto ezifundwa ngaba ngena uviwo lwe Titshala. Aba kule *class* ngo E. Jwara, J. Mcika, Rev. J. Ntsiko, J. Maneli, E. Nonganza, Barnabas Mzileni, F. a Beckett. Imali ehlawulwayo, yokufunda kosapo yi £5 ngonyaka.

Ngomhla we 5 April, e Parlamente, u Hon. John Laing, omele umandla wase Fort Beaufort, ute elo bunga malivumelane ngeliti “Ukutshatyalaliswa komteto wemipu e Lusutu nakwe lama Mfengu, kunengozi ezintweni ezilungileyo zeli lizwe.” Amadoda awenza inteto ibe nguye ngokwake, ngakwicala le Rulumente upendulwe yintloko yelo bandla u Mr. Scanlen, walandelwa ngu Mr. Wm. Ayliff, opendulwe ngu Mr. M. J. De Villiers; kwalandela inteto enkulu yo Mpatiswa Micimbi yaba Mnyama ate kuyo wampata ngoku shushwana u Mr. Sprigg ngezenzo zake pakati kwaba mnyama. Lenteto ka Mr. Sauer, ngobuciko, kutiwa yenye yezinkulu ake wazenza. Emva kwake ibe ngu Mr. Sprigg osongele ukuba eyake inteto woyenza xa kuxoxwa ngo mteto ka Mr. Upington wokuba u Sutu luyekwe kanye ngu Rulumente. Kolunye lwezi mpawana, ingxoxo yokulahlwa ko Sutu ngu Rulumente yofunyanwa, inteto ka Mr. Sprigg ayibonakali kuyo, fanukuba uncamile. Abavumelene no Mr. Laing ekugwebeni i Rulumente ka Mr. Scanlen babe 19. Ngawo la amagama abo :—

Sprigg, Pearson, Hockley, Blaine, Reid, Atherstone, Jonathan Ayliff, Wm. Ayliff, Frost, Laing, Upington, Te Water, Dowling, Everitt, Walker, Brown, Van Zyl, Timm, Goold.

Abaxase u Rulumente babe 37; ngaba :—

Manuel, Bergh, Molteno, Sauer, Proctor, Solomon, Stigant, Irvine M. J. Louw, Marais, De Smidt, Goldschmidt, Hofmeyr, Dempers Luttig, Powell, Van der Spuy, Wilman, Rhodes, Orpen, Mackay Sichel, Joubert, T. Louw, M. J. De Villiers, J. I. De Velliers, Auret Scanlen, Lewis, Merriman, Farmer, Fuller, Rensburg, Fleming, Aling Vintcent, Watermeyer.